Document ID: 32006R1086

PADOMES REGULA (EK) Nr. 1086/2006
(2006. gada 11. jūlijs),
ar ko groza Regulu (EK) Nr. 2866/98 par maiņas kursu starp euro un to dalībvalstu valūtām, kuras pieņem euro
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 123. panta 5. punktu,
ņemot vērā Komisijas priekšlikumu,
ņemot vērā Eiropas Centrālās bankas atzinumu (1),
tā kā:
(1)
Ar Padomes Regulu (EK) Nr. 2866/98 (1998. gada 31. decembris) par maiņas kursu starp euro un to dalībvalstu valūtām, kuras pieņem euro (2), ir noteikti maiņas kursi, kas ir spēkā no 1999. gada 1. janvāra.
(2)
Saskaņā ar 2003. gada Pievienošanās akta 4. pantu Slovēnija ir dalībvalsts, kam piešķirts izņēmuma statuss, kā definēts Līguma 122. pantā.
(3)
Saskaņā ar Padomes Lēmumu 2006/495/EK (2006. gada 11. jūlijs), kas pieņemts saskaņā ar Līguma 122. panta 2. punktu un attiecas uz vienotās valūtas pieņemšanu Slovēnijā no 2007. gada janvāra (3), Slovēnija atbilst vajadzīgajiem nosacījumiem, lai varētu ieviest vienoto valūtu, un Slovēnijas izņēmuma statuss ir atcelts no 2007. gada 1. janvāra.
(4)
Euro ieviešanai Slovēnijā ir jāieņem maiņas kurss starp euro un tolāru. Maiņas kurss būtu jānosaka 239,640 Slovēnijas tolāru pret 1 euro, kas atbilst pašlaik spēkā esošajam centralizētajam tolāra maiņas kursam valūtas maiņas mehānismā (ERM II).
(5)
Tāpēc būtu attiecīgi jāgroza Regula (EK) Nr. 2866/98,
IR PIEŅĒMUSI ŠO REGULU.
1. pants
Regulas (EK) Nr. 2866/98 1. pantā ietvertajā maiņas kursu sarakstā starp Portugāles eskudo un Somijas markas maiņas kursu iekļauj šādu tekstu:
“= 239,640 Slovēnijas tolāri”.
2. pants
Šī regula stājas spēkā 2007. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 11. jūlijā

Labels: 2
18